section_heading: Milwaukee Bucks
paragraph_text: Nakon što se Bucksima ozlijedio startni razigravač T.J. Ford, Mo je iskoristio priliku i u sezoni 2004./05. bilježio 10.2 poena, 6.1 asistencija po utakmici. Puno je pomogao momčadi i postigao nekoliko ključnih šuteva u nadolazećoj sezoni. U sezoni 2006./07. Bucksi mijenjaju Forda u Toronto Raptorse za Charliea Villanuevu. Time se Mou otvorila pozicija startnog razigravača u momčadi. U prvih 19 utakmica sezone, Mo je bilježio 15.6 poena, 5.1 skokova i 6.2 asistencija za 35 minuta provedenih na parketu. U utakmici Bucksa i Heata 20. prosinca 2006., Mo je upisao svoj prvi triple-double učinak u karijeri (19 poena, 11 skokova i 10 asistencija). 2007. godine je s Bucksima potpisao ugovor vrijedan 52 milijuna $.